b'\n_START_ARTICLE_\nBencecu de Jos, Timi\xc8\x99\n_START_SECTION_\nLocalizare\n_START_PARAGRAPH_\nBencecu de Jos se situeaz\xc4\x83 la circa 25 km nord-est de municipiul Timi\xc8\x99oara, \xc3\xaentr-un cadru natural care vede r\xc3\xa2ul B\xc4\x83cin trec\xc3\xa2nd la sudul satului \xc8\x99i Dealurile Lipovei care \xc3\xaencep la nord. Cea mai important\xc4\x83 arter\xc4\x83, drumul na\xc8\x9bional DN691 Timi\xc8\x99oara - Lipova, trece la 5 km est de sat. La sud se \xc3\xaenvecineaz\xc4\x83 cu Bencecu de Sus (2 km). Are halt\xc4\x83 proprie la calea ferat\xc4\x83 Timi\xc8\x99oara-Radna.\n_START_SECTION_\nIstorie\n_START_PARAGRAPH_\nVestigiile arheologice descoperite aici dovedesc prezen\xc8\x9ba unui a\xc8\x99ez\xc4\x83m\xc3\xa2nt care dateaz\xc4\x83 din secolul III. Tot \xc3\xaen apropiere trece \xc8\x99i \xc8\x99an\xc8\x9bul roman. Harta lui Cristof Winkler o aminte\xc8\x99te ca fiind locuit\xc4\x83 de rom\xc3\xa2ni. \xc3\x8en 1456 era proprietatea a lui Iancu de Hunedoara \xc8\x99i, cel mai probabil, era majoritar s\xc3\xa2rbeasc\xc4\x83. Ulterior a fost st\xc4\x83p\xc3\xa2nit\xc4\x83 de mari proprietari precum Ioan Griska, Matei Pann, fra\xc8\x9bii Banffy, Sina \xc8\x99i contele Wimpffen. A fost de-a lungul timpului locuit\xc4\x83 de rom\xc3\xa2ni \xc8\x99i de s\xc3\xa2rbi. S-a numit pe r\xc3\xa2nd Wencze, apoi Benczekuta. Pe harta contelui Mercy din 1723 este notat\xc4\x83 cu numele de Bensekut. La 1794 au venit coloni\xc8\x99ti germani care au \xc3\xaenfiin\xc8\x9bat la 1km distan\xc8\x9b\xc4\x83, Bencecu de Sus sau Bencecu German. Mai t\xc3\xa2rziu au venit aici popula\xc8\x9bii maghiare aduse de administra\xc8\x9bia maghiar\xc4\x83. P\xc3\xa2n\xc4\x83 \xc3\xaen 1968 a f\xc4\x83cut parte din comuna Bencecu de Sus, apoi a fost arondat\xc4\x83 la comuna Pi\xc8\x99chia.\n_START_SECTION_\nPersonalit\xc4\x83\xc8\x9bi locale\n_START_PARAGRAPH_\nIonel Iacob-Bencei (n. 18.12.1940) - umorist, epigramist, poet dialectal, realizatorul emisiunii radio in grai banatean \xe2\x80\x9dGura Satului\xe2\x80\x9d. Membru al Uniunii Scriitorilor din Rom\xc3\xa2nia.'